
	Gluten: Osasuna, segurtasuna eta gizartea

	Kontaktua Farmazia Fakultatean: Edurne Simón Magro (edurne.simon@ehu.eus)

	Web orrirako esteka: https://www.ehu.eus/es/web/laboratorio_gluten/home 

	Zientziaren esparrua(k): Osasun Zientziak, Nutrizio eta bromatologia



	Hitz gakoak:
	

	Deskribapena
GLUTEN3S taldearen helburu orokorra da biztanle zeliakoen edo/eta glutenarekiko sentikorren (GZ-GSEZ) osasun-egoera eta bizi-kalitatea hobetzea. 
Gluten Analisi Laborategian hasi zuen bere ibilbidea, zein ENACek egiaztatua den elikagaien glutena zehazteko ISO 17025 arauaren bidez (akred zk.: 774/1626). Gainera, matrize gatazkatsuetarako beste analisi-metodo batzuk garatzen ditu. Glutenik gabeko elikagaiak nutrizio-konposizioari eta patologia horietan kaltegarriak izan daitezkeen beste osagai batzuen presentziari dagokienez ere aztertzen ditu. Aurreko guztia GZ-GSEZ pazienteari helarazten zaio eta bere tratamendua ebaluatzen zaio, bizitza osorako glutenik gabeko dieta (GGD) zorrotza alegia. GGD hausteko arriskuak eta nutrizio-desorekak detektatzen dira, baita horiek zuzentzeko jarraibide dietetikoak definitu ere. Ezagutza hori guztia herritarrei helarazten zaie Nutrizio Hezkuntzan oinarritutako esku-hartzeen bidez. 

	Ikerketa-lerroak (gehienez 800 karaktere)
Gure taldeak konbergentzia-puntuak dituzten hiru lerrotan bideratzen du bere jarduera: 
1: BEHAR DIETETIKO ESPEZIFIKOAK DITUZTEN KOLEKTIBOEI ZUZENDUTAKO ELIKAGAIAK 
Glutenik gabe berariaz egiten diren elikagaiei buruzkoa da, glutena aztertzeko tekniketan hobekuntzak bilatzen ditu, baita produktu horien karakterizazio sentsorial eta nutrizionala ere. Gainera beste elementu problematikoak ere aztertzen ditu, FODMAPak, hain zuzen ere.
2: GLUTENIK GABEKO DIETA: NUTRIZIO-EGOERAREN BALORAZIOA ETA AHOLKULARITZA DIETETIKOA 
GZ-GSEZ duen gizabanakoarengan jartzen du arreta eta helburua bere osasun-egoera hobetzea da, nutrizioaren eta bizi-kalitatearen ikuspegitik. 
3: NUTRIZIO-HEZKUNTZA 
Biztanleria horren bizi-kalitatea hobetu nahi du, patologia horiei buruzko ezagutza sustatuz hezkuntzaren eta prestakuntzaren ikuspegitik, bai GZ-GSEZ kolektiboari, bai biztanleria orokorrari zuzenduta. Ildo horretan, unibertsitateko eta lanbide-heziketako ikasleen elikadura-herritartasuna ere lantzen da.

	Ekipamendua
Dastaketa-gela, Bromatologia analisietarako ekipoak, propietate sentsorialen analisi instrumentalerako ekipamendua (testurometroa, kolorimetroa, etab.). Inkubagailua, ELISA Irakurlea. GGD egiten duten pertsonen nutrizio-egoera ebaluatzeko softwarea (software propioa, librea) Nutrizio Hezkuntzarako errealitate areagotuan oinarritutako material berritzailea.

